- Jumat, 1 Mei 2020
SASAMPIK-SAMPIK BALAI ANAK RAJO LALU JUO
Oleh: Bahrul*
Tasengeang galak Yuang Uyun mambaco laman ef be jo we a e. Dicubonyo mangana-ngana baliak urutan kejadian dalam duo bulan nangko. Di inok dimanuangkannyo, mancaliak ka naib rakyaik badarai di mao kiniko. Rakyaik badarai cando basiluncua di ombak puruih. Awal e lai agak ngenek, sudah tu di tutuah dek ombak nan agak gadang. Baru ka dapek papan anyuik, digulung lo dek nan labiah gadang. Co itu bana parasaian sarok-sarok balai di zaman kini nangko.
Bamulo kaba dari lua nagari tantang pirus-pirus panyakik nan sangek babahayo kiniko. Nan rayaik ndak acuah bana. Ndak lamo antaronyo doh, alah tibo pirus ko di nagari kito. Terakhir lah di muko pintu umah kiro e pirus tu. Baa aka dek kito lai? Kok di tenok ka pamarintah, nan pamarintah tagagau kito pulo. Bamacam caro dibuek untuak ma ambek kancang penyebaran e. Mulai umah sakik, jago jarak langkok jo nan lain e.
Limbak kapado warga sarok- sarok kuaci ko tantu batambah rilaik. Sadang hari alang je lai payah mencari makan kunun lah batambah pulo jo batasan nan labiah banyak. Antahlah ko nyeh, konyeh lah antah Yuang.
Indak sampai di situ sajo, ado kaba nan dibuek rang gadang di jawa tu. Seketek banyak e tantu jadi paratian juo dek rakyaik ko. Nan anak si anu dapek proyek dari pembantu apak e lah. Nan paja mudo matah gadang badagok tu dapek lo nan labiah gadang lai. Kawan e baitu pulo, lah diolah lo kampuang halaman e. Arati e bana muibah di urang atau baduo urang, bia jadi razaki dek nan lain. Pakiak-pakiaka an rakyaik badarai, Nan bapitih batambah juo proyek e dek wabah ko.
Tarakhir kaba e ado pembatasan kapa tabang. Lah parkir pulo pa tabang punyo rayaik ko. Disangko lah ka sampai kaba di nan mantun je. Kiro e indak. Kawan apak upo e buliah mambaok penumpang. Ba a ndak ka tasingik galak Buyuang. Takana kecek bak uwo e daolu. Yuang, "Sarami-rami balai nan anak rajo lalu juo". Dalam galak Buyuang bakirim Alfatihah ka bak uwo e. Mudah-mudahan wabah ko sugiro ilang dari kampuang kito. Bia kito bisa kumbali karajo sarato baibadaik sarupo nan taralah.
BAHRUL
*Pernah jadi Wartawan
Editor : bahren
Tag :# Langkan # curito #minang
-
DEK KATO-KATO
-
MADA
-
Maminteh Ka Ulu, Mangaja Ka Balakang
-
Maminteh Ka Ulu, Mangaja Ka Balakang
-
PITUAH KUCIANG II
-
Masakan (Rendang) Padang Kontroversi, Tapi Dinanti
-
SUMBANG DUO BALEH ALTERNTIF MUATAN PENDIDIKAN KARAKTER DALAM PEMBELAJARAN BAHASA INDONESIA
-
Menjadi Profesional
-
Media Pembelajaran Berbasis IT Untuk Siswa SD di Era Revolusi Industri 4.0
-
Pendidikan Berpusat Pada Siswa Dan Efikasi Diri Guru Bahasa Indonesia: Kasus Model Project-Based Learning
ind_Latn min_Latn zsm_Latn min_Latn min_Latn min_Latn min_Latn min_Latn min_Latn ind_Latn deu_Latn min_Latn unk min_Latn unk fij_Latn unk min_Latn unk min_Latn unk min_Latn unk min_Latn unk zsm_Latn unk zsm_Latn unk ind_Latn unk ind_Latn